ભાતને હલકા મસળવા. તેમાં ઘઉંનો લોટ, ચણાનો લોટ, હળદર, હિંગ, મરચાની ભૂકી, દહીં, કોથમીર, તેલ અને મીઠું નાંખવાં અને જોઈએ તેટલું પાણી નાંખી નરમ કણક બાંધવી. કણકમાંથી ૧૦ એકસરખા લૂઆ કરવા. એક લૂઆને એક કપડાના ટુકડા પર મૂકવો. પછી ભીના હાથે દબાવી ગોળાકાર બનાવવો. કપડાના ટુકડાને ઉઠાવીને એક ગરમ નોનસ્ટિક તવા પર પૂડલાને ઊંધો કરીને નાંખવો. થોડું તેલ લઈને બંને બાજુથી પકાવવું જ્યાં સુધી પૂડલો બ્રાઉન રંગનો ન થઈ જાય. બાકીના લૂઆમાંથી પણ આ જ રીત પ્રમાણે પૂડલા બનાવવા.